b"\n_START_ARTICLE_\nOrelvis P\xc3\xa9rez Mitjans\n_START_SECTION_\nResultats destacats en competici\xc3\xb3\n_START_PARAGRAPH_\nEl 2010 va ser segon al XII Obert de Sants amb 8 punts de 10, mig punt menys que el primer classificat l'israeli\xc3\xa0 Maxim Rodshtein._NEWLINE_El juny del 2011 va ser campi\xc3\xb3 del XXIII Obert Vila de Sant Boi destacat amb 7\xc2\xbd de 9, per davant de Jorge A. Gonz\xc3\xa1lez i L\xc3\xa1zaro Lorenzo. L'agost del 2011 va ser campi\xc3\xb3 del 38\xc3\xa8 Obert Ciutat de Manresa sumant 8 punts de les 9 rondes jugades, un punt m\xc3\xa9s que els seguidors: el gallec David Lari\xc3\xb1o, el georgi\xc3\xa0 Levan Aroshidze i el cub\xc3\xa0 Yuri Gonz\xc3\xa1lez._NEWLINE_Dos anys seguits, 2012 i 2013, fou campi\xc3\xb3 del Memorial Josep Lorente. El maig de 2013 fou segon a l'Obert Internacional d'Escacs Ciutat de Mollet del Vall\xc3\xa8s, rere Aimen Rizouk. Tamb\xc3\xa9 el 2013 va ser campi\xc3\xb3 de Catalunya en v\xc3\xa8ncer a la final el GM Josep Manuel L\xc3\xb3pez Mart\xc3\xadnez per 1\xc2\xbd a \xc2\xbd._NEWLINE_L'abril del 2014 va ser campi\xc3\xb3 al IX Obert d'escacs UNED Guadalajara amb 7 punts de 8 partides, mig punt m\xc3\xa9s que Jos\xc3\xa9 Candela P\xc3\xa9rez, segon classificat. En aquest torneig jugat al Casino Principal de Guadalajara, Orelvis hi va obtenir un premi de 400 euros. El juliol de 2014 fou tercer a l'Obert de Torredembarra amb 7 punts de 9 (el campi\xc3\xb3 fou Jorge A. Gonz\xc3\xa1lez Rodr\xc3\xadguez)._NEWLINE_L'octubre de 2015 fou 2n-4t el 4t Memorial Oliver Gonz\xc3\xa1lez jugat a Legan\xc3\xa9s (Espanya) destacat amb 7 punts de 9 (el campi\xc3\xb3 fou Karen H. Grigoryan)."